ผ่ากฎอลเวง - วิกิพีเดีย

# ผ่ากฎอลเวง

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ผ่ากฏอลเวง （「うえきの法則」, Ueki no Housoku, うえきの法則?） หรือ The Law of Ueki เป็นการ์ตูนญี่ปุ่น ผลงานของ สึบาสะ ฟุคุจิ ลงตีพิมพ์ในนิตยสารโชเน็นซันเดย์ ของสำนักพิมพ์โชงาคุคัง ในประเทศญี่ปุ่น มีความยาวทั้งหมดจำนวน 16 เล่มจบ และเรื่องนี้ ยังมีภาคใหม่ลงต่อในชื่อว่า The Law of Ueki PLUS （「うえきの法則＋」, Ueki no Housoku PLUS, うえきの法則＋?） ในนิตยสารเล่มเดียวกัน เมื่อ กันยายน ค.ศ. 2005 โดย สำนักพิมพ์วิบูลย์กิจ เป็นผู้ได้ลิขสิทธิ์แปลและตีพิมพ์เป็นภาคภาษาไทย ปัจจุบันออกถึงเล่ม 14 แล้ว

ผ่ากฏอลเวง ถูกนำไปสร้างเป็น อนิเม โดย สตูดิโอดีน ออกอากาศทางสถานี ทีวีโตเกียว ตอนแรกในวันที่ 4 เมษายน ค.ศ. 2005 และอวสานลงในวันที่ 27 มีนาคม ค.ศ. 2006 มีจำนวนตอนทั้งหมด 51 ตอน

## [แก้] เนื้อเรื่องย่อ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

เรื่องราวใน ผ่ากฏอลเวง เริ่มมาจากบนสวรรค์ ที่กำลังมีการหาผู้เป็นพระเจ้าคนใหม่ โดยมี ผู้สมัครเป็นพระเจ้า ทั้งหมด 100 คน ซึ่ง ผู้สมัครเป็นพระเจ้าแต่ละคน จะต้องลงไปยังโลกมนุษย์ เพื่อค้นหาเด็กนักเรียนชั้น ม.ต้น เป็นตัวแทนของตนเอง และมอบพลังพิเศษให้ 1 อย่าง สำหรับใช้ในการต่อสู้ กับเด็กม.ต้นคนอื่นๆที่เป็น ผู้มีพลังพิเศษ ทั้งหมด 100 คน และเด็กนักเรียนตัวแทนของใคร ที่เป็นผู้ชนะในการประลองครั้งนี้ ผู้สมัครเป็นพระเจ้าที่ดูแลเด็กคนนั้นอยู่ จะได้เป็นพระเจ้าคนใหม่ ส่วนเด็กนักเรียนที่ชนะ จะได้รับ "ไซว่างเปล่า" ซึ่งสามารถจะเลือก ไซที่ตนเองต้องการอะไรก็ได้หนึ่งอย่าง

โคบายาชิ หนึ่งในผู้สมัครเป็นพระเจ้า ที่ลงมายังโลกมนุษย์มาเป็นอาจารย์ในโรงเรียน ฮิโนะคุนิ เขาได้พบกับเด็กนักเรียนชั้นปี1 อุเอคิ โคสุเกะ เด็กหนุ่มที่เชื่อมั่นใน ความถูกต้อง โคบายาชิ จึงตัดสินใจ มอบพลัง "เปลี่ยนขยะเป็นต้นไม้" และส่ง อุเอคิ เป็นตัวแทนของตนเองเข้าร่วมในการประลองครั้งนี้

## [แก้] กฎของการประลอง

- พลังพิเศษที่ผู้สมัครเป็นพระเจ้า มอบให้ตัวแทนของตน จะเป็นพลังในการ เปลี่ยนแปลงสิ่งหนึ่ง ให้กลายเป็น อีกสิ่งหนึ่ง เช่น เปลี่ยนขยะเป็นต้นไม้ เปลี่ยนผ้าคาดหัวเป็นเหล็ก เปลี่ยนลูกปัดเป็นระเบิด ฯลฯ

- ผู้สมัครเป็นพระเจ้าแต่ละคน สามารถเลือกตัวแทนและมอบพลังพิเศษ ได้เพียงแค่ คนเดียวและพลังเพียงอย่างเดียวเท่านั้น

- ไซ คือ ความสามารถพิเศษที่แต่ละคนมี โดยที่แต่ละคนจะมีไซของตัวเองอยู่ หลายอย่าง เช่น ไซการเรียน ไซเต้นรำ ไซกินเร็ว ไซตีสนิท ไซแม่นยำ ฯลฯ

- การต่อสู้กันของผู้มีพลังพิเศษ จะรู้ผลแพ้ชนะได้ โดยที่ต้องทำให้ศัตรู หมดสติไป ผู้ชนะจะได้ไซเพิ่มมา 1 อย่าง ส่วนผู้แพ้ จะสูญเสียพลังพิเศษและออกจากการประลองไป

- หากใช้พลังพิเศษ ทำร้ายคนอื่นที่ไม่ใช่ผู้มีพลังพิเศษ จะต้องสูญเสีย ไซ ของตนเองไป 1อย่าง ทุกๆครั้ง

- ห้ามผู้สมัครเป็นพระเจ้า เข้าไปช่วยเหลือ หรือยุ่งเกี่ยวกับการประลองของ ผู้มีพลังพิเศษ

## [แก้] ตัวละคร

### [แก้] ทีมอุเอคิ

- อุเอคิ โคสุเกะ (植木耕助)

  ตัวเอกของเรื่อง เด็กม.ต้นผู้ที่ได้รับ พลังเปลี่ยนขยะให้เป็นต้นไม้ โดยมีเงื่อนไขข้อจำกัดคือต้องเป็นของที่กำได้ในมือเท่านั้น ในช่วงกลางของเรื่องอุเอคิจะค้นพบว่าตัวเขาเป็นเทวดาและสามารถใช้เทวภัณฑ์ได้ เมื่อนำพลังของเขามาผสานกับเทวภัณฑ์ก็จะกลายเป็นนวเทวดา ทำให้เทวภัณฑ์ของเขาแข็งแกร่งขึ้นและต้องใช้รากในการยึดเกาะ อุเอคิเป็นคนฉื่อยชา แต่ยึดถือความถูกต้องเป็นสิ่งสำคัญ อุเอคิมักเสียไซบ่อยๆเพื่อปกป้องคนอื่นๆ

- โมริ ไอ (森あい)

  เป็นคนธรรมดาเพียงที่ได้เห็นอุเอคิและตัดสินใจจะช่วงปกป้องไซของอุเอคิ โมริมักจะติดตามและช่วยเหลืออุเอคิไปทุกที่ จนกระทั่งในอินุมารุได้ตัดสินใจมอบพลังให้โมริ ทำให้เธอตัดสินใจเข้าร่วมการประลองด้วย (เพราะกรณีของเมียวจินแพ้ไป ทำให้จำนวนผู้เข้าร่วมประลองหายเพิ่มไป 1 คน) พลังของโมริคือ พลังเปลี่ยนอีกฝ่ายให้เป็นคนรักแว่นตา โดยมีเงื่อนไขคือต้องโพสท่าไร้เดียงสา เมื่อพลังนี้ทำงานจะสามารถล้างสมองให้อีกฝ่ายยอมทำทุกอย่างเพื่อแว่นตาทุกชนิด

- ซาโนะ เซอิจิโร่ (佐野清一郎)

  เป็นคนจากทางเหนือที่ฝันอยากจะสร้างบ่อน้ำพุร้อนเป็นของตัวเอง เขาได้พบกับอุเอคิในเล่มแรกสุดและได้เป็นเพื่อนกับอุเอคิ พลังของเขาคือ พลังเปลี่ยนผ้าคาดหัวใหเป็นเหล็ก โดยมีเงื่อนไขข้อจำกัดคือต้องกลั้นหายใจผ้าคาดหัวจะก็กลายเป็นเหล็ก ถึงพลังจะดูธรรมดา แต่ซาโนะก็สามารถใช้พลังนี้พลิกแพลงได้หลายแบบไม่ว่าจะเป็นการสร้างสปริง, หอกเหล็ก, โล่ ฯลฯ เมื่อพพลังของเขาก้าวถึงระดับสอง เขาจะสามารถเสริมแรงแม่เหล็กเข้าไปได้ ทำให้พลิกแพลงพลังได้มากขึ้นอีก

- ริงโกะ เจราด (鈴子・ジェラード)

  อดีตกลุ่มโรเบอร์โต้จูดัง ที่ตัดสินใจร่วมทางกับอุเอคิ มี พลังเปลี่ยนลูกปัดให้เป็นระเบิด ซึ่งริงโกะบางครั้งได้ใช้พลังนี่ผสานกับความสามารถของซาโนะ เป็นคนชอบสัตว์และสิ่งมีชีวิตที่น่ารักทุกชนิด

- โซโยะ ฮิเดโยชิ (宗屋ヒデヨシ)

  เป็นคนที่ดูแลบ้านดวงตะวัน ซึ่งเป็นโรงเรียนอนุบาล เขามี พลังเปลี่ยนเสียงให้เป็นภาพเหมือนใบหน้า ซึ่งเป็นเสียงของใครก็ได้แล้วจะนำไปติดตรงไหนก็ได้ในระยะ 10 เมตร แล้วเปลี่ยนกลับไปเป็นเสียงซึ่งเขาจะทำให้ศัตรูสับสน ซึ่งตรงกับลักษณะของเขาที่เป็นคนเจ้าเล่ห์และมักต่อสู้ด้วยกลเม็ดมากมาย ไม่ว่าจะเป็น แม็กนั่ม (ท่าจิ้มก้น), นัตโตะแฟลช, โชยุบอมเบอร์ เงื่อนไขข้อจำกัดของพลังของเขาคือต้องงอนิ้ว (ทั้งนิ้วมือและนิ้วเท้า)

- เท็งโกะ (テンコ)

  เป็นสัตว์เทพที่ถูกขับไล่จากสวรรค์ แต่เข้าร่วมพวกอุเอคิและช่วยเหลือให้เขาใช้เทวภัณฑ์ ภายในตัวเท็งโกะจะมีห้องปลุกพลังซึ่งจะสามารถเลื่อนระดับของเทวดาได้ แต่ถ้าสัตว์เทพเลื่อนระดับให้เทวดาเกิน 7 ดาว สัตว์เทพจะตาย เป็นคนที่ชอบกินอาหาร โดยเฉพาะข้าวหน้าเนื่อ มักเรียกตัวเองว่าเป็นกรูเม่

- โคบายาชิ (小林)

  อาจารย์ที่สอนอุเอคิและโมริ ตัวจริงคือผู้สมัครเป็นพระเจ้าที่หวังจะไม่ให้ไซแห่งความว่างเปล่าตกอยู่ในมือคนชั่ว อดีตเป็นผู้สมัครเป็นพระเจ้าให้อุเอคิ แต่ถูกส่งลงนรกเพราะยื่นมือเข้าไปช่วยอุเอคิขณะที่อุเอคิกำลังสู้กับโรเบอร์โต้ ปัจจุบันเป็นอยู่ในนรกแต่ถือเป็นผู้สมัครเป็นพระเจ้าให้โมริแทน เป็นคนชอบพูดเรื่องความถูกต้อง

- อินุมารุ (犬丸)

  ผู้สมัครเป็นพระเจ้าของซาโนะ ชื่นชมและนับถือโคบายาชิ เป็นคนชอบพูดเรื่องความถูกต้องเช่นเดียวกับโคบายาชิ ปัจจุบันอยู่ในนรกเพราะมอบพลังให้โมริ มักถูกโคบายาชิเรียกว่า อินุยาฉะ (ในตอนหลังๆจะแปลว่า เจ้าลูกหมา)

- โยโดงาวะ หรือ โยจจัง (淀川（よっちゃん）)

  เป็นคนที่มาแทนครูโคบายาชิในตอนแรก ซึ่งเบื้องหลังเจ้าตัวก็ร่วมมือกับมาร์กาเร็ตอย่างลับๆเพื่อที่จะให้อุเอคิถอนตัว ปัจจุบันยังคงอยู่ร่วมกับทีมอุเอคิ

### [แก้] โรเบอร์โต้จูดัง

กลุ่มโรเบอร์โต้จูดังเป็นกลุ่มที่นำโดยโรเบอร์โต้ ไฮเดิร์น ซึ่งมีเป้าหมายคือกำจัดผู้มีพลังทุกคน แล้วเมื่อเหลือเพียงกลุ่มโรเบอร์ดต้จูดัง ทุกคนจะถอนตัวแล้วให้โรเบอร์โต้ชนะ แล้วโรเบอร์โต้จะใช้ ไซแห่งควมว่างเปล่า ล้างโลกให้กลับสู่จุดเริ่มต้น และสมาชิกทุกคนจะได้รับดินแดนไปครอบครอง อุเอคิได้รับการชักชวนเข้าร่วมกลุ่มโรเบอร์โต้จูดังเพราะเขาเป็นคนล้มคามุยได้ แต่อุเอคิมีเป้าหมายที่จะทำลายกลุ่มโรเบอร์โต้จูดังทั้งหมด ซึ่งโรเบอร์โต้ก็รู้อยู่แล้ว สมาชิกในกลุ่มได้แก่

- โรเบอร์โต้ ไฮเดิร์น (ロベルト・ハイドン)

  เป็นเทวดาเช่นเดียวกับอุเอคิ เขาเป็นเทวดาระดับสิบดาว และมีความสามารถ พลังเปลี่ยนของในอุดมคติให้เป็นจริง โดยต้องแลกกับอายุขัยที่ลดลงไปทีละ1ปีที่ใช้ เมือผสานเข้ากับเทวภัณฑ์ก็จะกลายเป็นเทวภัณฑ์ในอุดมคติ ระดับสองของโรเบอร์โต้จะสามารถเปลี่ยนสิ่งของที่เขาสร้างขึ้นให้มีสีแดงกับฟ้า โดยแดงทำให้หนัก ฟ้าทำให้เบา

- คาร์ล พี. อัจโจ หรือ คัลปัจโจ (カール・P・アッチョ（カルパッチョ）)

  รองหัวหน้ากลุ่มโรเบอร์โต้จูดังมี พลังเปลี่ยนพลังของคนอื่นให้เป็นพลังของตนเอง ซึ่งมีเงื่อนไขข้อจำกัดคือต้องอยู่กับบุคคลนั้นๆภายในระยะ 10 เมตรเป็นเวลา 24 ชั่วโมง ทำให้เขาสามารถประสานความสามารถของคนในกลุ่มโรเบอร์โต้จูดังได้ เขาเป็นคนที่เอาแมลงเพนตากอนไปติดไว้ที่อินุมารุ ทำให้ซาโนะต้องเข้ากลุ่มโรเบอร์โต้จูดัง

- หยุนเปา (ユンパオ)

  เด็กชายผู้ชอบกินเค้ก มี พลังเปลี่ยนน้ำตาลให้เป็นไฟฟ้า โดยจะหลังจากใช้แล้วจะโรยน้ำตาลใส่คู่ต่อสู้แล้วเปลี่ยนกลับเป็นไฟฟ้า โดยใช้ท่าโพสเพื่อหลอกคู่ต่อสู้ ทำให้คู่ต่อสู้หลบไม่ได้ เงื่อนไขข้อจำกัดคือต้องเบิกตากว้างเพื่อจะเปลี่ยนน้ำตาลเป็นไฟฟ้า

- คาบาร่า (カバラ)

  ถึงอยู่ ม.ต้น แต่ก็เป็นนักฆ่าที่ใช้มีดได้อย่างคล่องแคล่ว มี พลังเปลี่ยนผ้าคลุมให้เป็นปีก ทำให้เขาสามารถบินได้และใช้ขนนกทำลายสิ่งของต่างๆได้ ติดนิสัยชอบขว้างใส่เป้ายิง

- ซาโนะ เซอิจิโร่

  ซาโนะเข้ากลุ่มโรเบอร์โต้จูดังเพราะรู้ว่าคัลปัจโจเอาแมลงเพนตากอนซึ่งจะดูดเลือดคนถึงแก่ความตาย ติดไว้ที่ตัวอินุมารุ ทำให้ซาโนะยอมเข้ากลุ่มโรเบอร์โต้จูดัง แต่เมื่ออินุมารุยอมตกนรกเพื่อให้ซาโนะเช่อในความถูกต้อง ซาโนะเลยเข้ากลุ่มอุเอคิแทน

- เมียวจิน ทาโร่ (明神太郎)

  มีพลังสองอย่าง คือ พลังเปลี่ยนเสียงผิวปากเป็นเลเซอร์ กับ พลังเปลี่ยนจานหมุนเป็นกงจักร เขาได้รับพลังสองอย่างจากผู้สมัครเป็นพระเจ้าสองคนเพื่อให้แน่ใจว่าจะชนะจริงๆ เขาต้องปลอมตัวเป็นผู้เข้าร่วมประลองอีกคนหนึ่งเพื่อที่จะไม่ให้จำนวนคนลดลง

- เบ๊คกี้ วอล์ฟ (ベッキー・ウォルフ)

  มี พลังเปลี่ยนกระสุนบีบีให้เป็นหินหลอมเหลว มักจะแสลงใจกับคำว่า "เปี๊ยก" หรือ "เด็ก" เป็นผู้หญิงแต่ในหนังสือภาษาไทยแปลให้เป็นผู้ชาย

- โอนิ (鬼)

  ชาวต่างชาติที่สวมชุดเกราะที่กันระเบิดได้ มี พลังเปลี่ยนดาบไม้ให้เป็นกรรไกรยักษ์

- ริงโกะ เจราด

  ริงโกะเข้าร่วมกลุ่มโรเบอร์ดต้จูดังเพราะเธอชอบโรเบอร์โต้ แต่หลังจากเห็นสปิริตของอุเอคิที่ช่วยเหลือผู้คนี่กำลังเดือดร้อนโดยไม่สนว่าคนคนนั้นจะเป็นศัตรู ทำให้ริงโกะยอมเข้าช่วยเหลืออุเอคิ

- มาร์โก มัลดีนี่ (マルコ・マルディーニ)

  พ่อครัวที่ไม่ชอบให้ใครดูถูกอาหารของเขา มี พลังเปลี่ยนมะเขือเทศให้เป็นแม็กม่า

- ดอน (ドン)

  หนุ่มร่างยักษ์ที่มีพลังต่อยแรงสูง มี พลังเปลี่ยนแหวนให้เป็นจรวด ที่ทำให้หมัดของเขารุนแรงขึ้น

- อเลซซิโอ ยูริอาโน่ (アレッシオ・ユリアーノ)

  มี พลังเปลี่ยนเงาให้เป็นเคียว เป็นคนที่ภักดีต่อโรเบอร์โต้มาก

- คามุย รอซโซ่ (カムイ＝ロッソ)

  เป็นคนที่ชอบเล่นหุ่นยนต์ มี พลังเปลี่ยนเงาให้เป็นหุ่นเหล็ก เขาเป็นคนทำให้เงาดำแพ้ไป

- เงาดำ (黒影)

  อดีตนักบาสเกตบอลที่ถูกสั่งห้ามแข่งเพราะความถูกต้อง จึงทำให้ตนเกลียดความถูกต้อง มี พลังเปลี่ยนเงาเป็นหุ่นดินน้ำมัน

### [แก้] ทีมคาปูโช่

ทีมคาปูโช่นำโดยผู้สมัครเป็นพระเจ้า แซ๊ค แต่เดิมแซ๊คนั้นเป็นคนมาแทนเนโร่ ซึ่งเป็นผู้สมัครเป็นพระเจ้าของฮิเดโยชิ แต่ยอมตกนรกเพื่อช่วยฮิเดโยชิ ทีมคาปูโช่เป็นทีมที่ทำได้ทุกอย่างเพื่อเอาฮิเดโยชิมาร่วมทีมถึงกับต้องจับตัวเด็กๆแห่งบ้านทานตะวัน

- คาปูโช่

  มี พลังเปลี่ยนเสียงเป็นแก๊สแช่แข็ง และเมื่อใช้ระดับสองจะทำให้น้ำแก๊สเป็นสีแดงและจะทำให้เปราะและแตกได้ (ซึ่งเจ้าตัวเป็นคนทำให้แตกเองเท่านั้น) คาปูโช่ต้องการให้ฮิเดโยชิมาร่วมทีมเพราะความสามารถของทั้งสองสามารถประสานกันได้ (ให้ฮิเดโยชิเปลี่ยนเสียงของคาปูโช่ไปติดในที่ไกลๆ แล้วเปลี่ยนกลับเป็นเสียงที่แช่แข็งฝ่ายตรงข้าม)

- มาริโอ

  เป็นคนชอบตั้งชื่อให้กับของหลายๆอย่าง มี พลังเปลี่ยนตัวเองให้เป็นซูเปอร์ไดนามิคเอเลแกนท์บอล ซึ่งก็คือลูกบิลเลียดดีๆนี่เอง

- อูโกะ

  ชอบถือลูกบอลยางเพราะมี พลังเปลี่ยนลูกบอลยางเป็นกรดกำมะถัน ซึ่งสามารถละลายสิ่งของได้ (แต่ไม่เคยมีใครโดน) ชอบพูดคำว่า "เอ๋" ปัจจุบันสมองเสื่อมเพราะโดนฮิเดโยชิฟาดหัวด้วยรูปปั้น

- นิโกะ

  มี พลังเปลี่ยนเส้นผมให้เป็นสว่าน ซึ่งสามารถเจาะทะลุได้ทุกอย่างกระทั่งเพชร แต่ไร้ฝีมือถ้าไม่ได้ดำดิน

- แซ็ค

  ผู้สมัครเป็นพระเจ้าของฮิเดโยชิ มีนิสัยชั่วร้ายเข้าร่วมกันพวกแกงค์มาเฟีย

### [แก้] ทีมกราโน่

ทีมกราโน่เป็นทีมศิลปินที่มีแต่คนที่ชอบเล่นแบบจำลอง, อ่านกลอน, เล่นดนตรีและวาดเขียน เป็นทีมที่ดูจะมีฝีมือแต่แล้วก็ตกรอบสามโดยไม่ชนะใครเลย

- กราโน่

  กราโน่เป็นหัวหน้าทีมมี พลังเปลี่ยนแบบจำลอง(สุดเนี้ยบ)ให้เป็นของจริง โดยมีเงื่อนไขคือต้องนำแบบจำลองมาเล่นก่อนหนึ่งครั้งจึงจะเปลี่ยนให้เป็นของจริงได้ ซึ่งระดับสองจะทำให้เขาควบคุมแบบจำลองโดยตรงได้ เขาเป็นแฟนพันธุ์แท้ของแบบจำลอง รอบรู้เรื่องแทบทุกอย่าง เขาบังคับให้เปกอลมาร่วมทีม เพราะพลังของเปกอลจะทำให้เขามีแบบจำลองได้ไม่จำกัด

- กีตาล

  เป็นนักร้องที่มีเครื่องเล่นคาราโอเกะเก็บไว้ในซองกีตาร์ เขามักหลอกคนอื่นว่าเป็นคนไร้เทียมทานและใช้พลังเปลี่ยนเสียงเป็นคลื่นโจมตี แต่พลังจริงๆของเขาคือ พลังเปลี่ยนเสื้อผ้าให้เป็นบาร์เรีย ซึ่งทำให้ร่างกายของเขาคงกระพัน (ยกเว้นส่วนหัวที่ไม่มีเสื้อผ้า) ระดับสองของเขาจะสามารถเรียกคลื่นพลังโจมตีจากในเสื้อได้ และมีเงื่อนไขที่จะเปลี่ยนเสื้อได้แค่ทีละตัว วิธีต่อสู้ของเขาคือการเปลี่ยนเสื้อผ้าตนเองเป็นบาร์เรียเพื่อป้องกันตนเอง จากนั้นก็เปลี่ยนเสื้อผ้าของคนอื่นเป็นบาร์เรียแทนแล้วตามด้วยระดับสองเพื่อโจมตี ในตอนแรกอุเอคิถูกหลอกว่าเขาใช้พลังเปลี่ยนเสียงเป็นคลื่นจู่โจมจริงๆ

- มูนิน

  มักชอบพูดเป็นกลอนไฮกุ พลังของเขาคือ พลังเปลี่ยนตลกเล่นคำให้เป็นเรื่องจริง โดยมีเงื่อนไขคือจะต้องทำให้อีกฝ่ายหัวเราะให้ได้ เขาต้องจับคู่กับพาสเตโร่เพื่อทำให้พลังของเขาทำงาน นอกจากนั้นพลังนี้ยังสามารถสร้างเรื่องจริงไว้ล่วงหน้าได้เมื่อฝ่ายตรงข้ามทำตามเงื่อนไขที่พูดไว้ (เช่น ถ้าถอดเกราะจะโดนช้างกระทืบ)

- พาสเตโร่

  เป็นคนชอบสีและชอบพูดอารมณ์ต่างๆเป็นสี เชิดชูภาพระบายสีเป็นศิลปะชั้นยอด มีพลัง เปลี่ยนภาพระบายสีให้เป็นอุโมงค์วาร์ป ซึ่งทำให้เขาใช้พู่กันไปจั๊กจี้คนอื่นได้ ซึ่งจะประสานกับพลังของมูนินพอดี

- เปกอล

  เปกอลเป็นคนอ่อนแอจึงถูกเพื่อนทอดทิ้ง เขาถูกทีมกราโน่หลอกว่าให้มาร่วมทีมด้วยจะมีความสุข พลังของเขาคือ พลังเปลี่ยนรูปถ่ายเป็นแบบจำลอง เพราะเขาชอบแบบจำลอง ขณะต่อสู้กับอุเอคิทำให้เขาได้รู้ความหมายที่แท้จริงของทีมและทำให้เขาถอนตัวจากการประลอง (ซึ่งนั่นน่าจะเป็นสาเหตุที่ทำให้ทีมกราโน่แพ้หลุดลุ่ย)

### [แก้] ทีมมาริลีน

ทีมมาริลีนเป็นอดีตคนที่เกิดในประเทศที่มีแต่สงคราม พวกเขาต่างฝึกฝนการต่อสู้จนชำนาญแต่ก็กลับไม่ได้ใช้จริงเพราะสงครามสงบลงก่อน ทั้งหมดจึงเข้าร่วมการประลองเพราะต้องการที่จะต่อสู้สมาชิกทุกคนในทีมต่างเป็นเพื่อนที่ภักดีต่อกันและกัน

- มาริลีน แครี่

  พลังของมาริลีนคือ พลังเปลี่ยน 1 วินาทีเป็น 10 วินาที ทำให้เธอหลบการโจมตีได้ทุกชนิด ระดับสองของเธอคือจะเพิ่มน้ำหนักของหมัดของเธอเป็น 200 กิโลกรัมแต่ใช้ได้เพียง 10 นาที ซึ่งเท่ากับเวลาปกติ 1 นาทีต่อวันเท่านั้นไม่เช่นนั้นเธอจะหมดแรง มาริลีนสูญเสียเพื่อนที่ไปในสงครามไปในวัยเด็กและหลอกตัวเองว่าทุกคนยังมีชีวิตอยู่ จึงมุ่งมั่นฝึกฝนให้แกร่งขึ้น

- เมโมรี่

  เป็นนักวางแผนประจำทีม หน้าที่ของเมโมรี่คือการสร้างกับดัก พลังพิเศษของเธอคือ พลังเปลี่ยนแบบแปลนให้เป็นของที่สร้างเสร็จแล้ว โดยมีเงื่อนไขคือแบบแปลนต้องอยู่ในสภาพสมบูรณ์ (ซึ่งก็คือแค่เอาอะไรก็ได้มาปิดแบบแปลนไว้ก็จะใช้พลังไม่ได้) เมโมรี่ต้องทำงานร่วมกับปูแตงก์เพื่อวัสดุสร้างกับดักจะได้ไม่มีทางหมด

- มาชัว

  ชอบสาวๆและใช้ปืนได้อย่างคล่องแคล่ว บวกกับ พลังเปลี่ยนแขนให้กลายเป็นแขนหกข้าง ทำให้เขาต่อสู้ได้มากกว่าคนปกติ

- ปูแตงก์

  มี พลังเปลี่ยนปากเป็นทางเข้าออกมิติที่สี่ ทำให้ในปากของปูแตงก์สามารถเก็บของได้มากกว่า 1000 ชิ้น ปูแตงก์มักจะใช้อาวุธที่เป็นระเบิดทุกชนิด

- บารอน

บารอนเป็นลูกน้องที่ภักดีต่อมาริลีน และมักเชื่อฟังคำสั่งมาริลีนทุกอย่าง พลังของเขาคือ พลังเปลี่ยนตำแหน่งของตนเองให้เป็นตำแหน่งของมีด บารอนเป็นมือมีด การต่อสู้ของเขาคือการขว้างมีดแล้วย้ายตำแหน่งไปที่มีดแล้วดักโจมตีศัตรู ระดับสองของเขาคือการตรึงตัวเองและคู่ต่อสู้ระยะ 1 เมตรให้อยู่กับที่

### [แก้] ทีมบาโร่

ทีมบาโรเป็นทีมที่เป็นเทวดาล้วนๆ ทั้งหมดถูกพ่อแม่ทอดทิ้งลงมาบนโลกมนุษย์และรวมกลุ่มกันเพื่อทำให้ความต้องการของอานอนเป็นจริง ทุกคนในทีมจะสวมหน้ากากเพื่อพรางพลังสวรรค์

- บาโร่ ออชาลอท
- บัน ดีคูท

  มี พลังเปลี่ยนสิ่งที่ไร้ชีวิตให้มีชีวิต' เมื่อหลอมรวมกับเทวภัณฑ์ทำให้เป็นเทวภัณฑ์ที่มีชีวิต จะหักเลี้ยวหรือหลบหลีกด้วยตัวมันเอง

- ดีเอกอสเตอร์

  เป็นคนชอบพูดถึงคำว่าลูกผู้ชายและเป็นคนไม่ประมาท พลังของเขาคือ พลังเปลี่ยนสิ่งของให้เป็นสิ่งของโปร่งใสไร้สี เมื่อหลวมรวมกับเทวภัณฑ์จะได้เทวภัณฑ์ที่มองไม่เห็น

- คิลนอตัน

### [แก้] ไม่สังกัดทีม

- ลีโฮ

  เข้าร่วมประลองตัวคนเดียวโดยไม่ใช้พลังพิเศษ ซึ่งพลังพิเศษของเขาคือ พลังเปลี่ยนเส้นผมให้ยืดหดได้ตามใจชอบ เขามีความต้องการที่จะเป็นนักสู้ผู้ยิ่งใหญ่เหมือนพ่อบุญธรรมของเขา

- กันจู

  ผู้สมัครเป็นพระเจ้าของลีโฮ

- อานอน

  เป็นชาวนรก เขามีความสามารถดูดกลืนพลังของคนอื่นได้ เขาได้ดูดกลืนโรเบอร์โต้ไปและเอาพลังทั้งหมดของโรเบอร์โต้มาใช้เอง

- มาร์กาเร็ต

  เป็นพ่อของโรเบอร์โต้ แต่ตัวจริงเป็นแค่คนที่มีหน้าตาคล้ายๆมาร์กาเร็ต พ่อจริงๆของโรเบอร์โต้

- โอนิยามะ มงจิโร่ หรือเรียกย่อๆว่า โอนิมง

  มาจากแดนบ้านนอกที่หวังให้หมู่บ้านยังคงอยู่ต่อไป มี พลังเปลี่ยนดินที่เตะให้กลายเป็นลูกเหล็ก ชอบเรียกสิ่งต่างๆด้วยคำย่อและเป็นคนตรงไปตรงมา

- โบโร่ ที

  มีไซมากถึง 299 อย่าง มี พลังเปลี่ยนหัวเป็นเพชร เพราะตัวเองมีจุดอ่อนที่หัว เงื่อนไขข้อจำกัดคือต้องเอามือล้วงกระเป๋ากางเกง และถึงแม้จะทำลายกระเป๋าไปก็สร้างขึ้นใหม่ได้ด้วย ไซเย็บปัก

- บาบะ จุนอิจิ หรือ บี.เจ

  ชอบเพลงฮิบฮอบและมักหลอกคนอื่นว่าเป็นโรเบอร์โต้ พลังของเขาคือ พลังเปลี่ยนเหรียญให้เป็นพายุหมุน เขาเคยบอกว่ามาพักที่บ้านอุเอคิแต่ก็หมดบทบาทไป

- อาดาจิ ฮายาโอะ

  มี พลังเปลี่ยนนุ่นให้เป็นเข็มหมุด ชอบการวิ่งแต่ไม่เคยได้เข้าทีมวิ่งจึงผูกใจเจ็บและหวังต้องการไซแห่งความว่างเปล่ามาทำให้ตัวเองวิ่งได้ดี

- ไทระ มารูโอะ

  มักแบกน้ำไว้ที่เป้หลังเพราะมี พลังเปลี่ยนน้ำให้เป็นไฟ เงื่อนไขคือต้องอมน้ำไว้ในปาก โดยถ้ากลั้วน้ำนานขึ้นก็จะปล่อยไฟได้แรงขึ้น

- ราฟาตี

  ผู้สมัครเป็นพระเจ้าของไทระ ตกนรกเพราะช่วยไทระในการประลองกับอุเอคิ

### [แก้] ตัวละครอื่นๆ

- พระเจ้า

  เป็นผู้ปกครองโลกนี้และมีความคิดแผลงที่จะเอาคนที่เด็กๆที่ไร้ความสามารถมาเปลี่ยนแปลงโลก หน้าตาดูจะไม่ใชคนยิ่งใหญ่ออกเป็นคนต๊องๆซะมากกว่า

- ผู้ช่วยของพระเจ้า

  เป็นผู้ช่วยของพระเจ้า ไม่ทราบชื่อจริง หมวกฟางของเขาสามารถพาคนขึ้นไปบนสวรรค์ได้

## [แก้] เทวภัณฑ์

เทวภัณฑ์ถือเป็นความสามารถพื้นฐานของแต่เทวดาคนซึ่ง เทวดาแต่ละคนสามารถใช้ได้ต่างๆกันไปตามระดับของตน แต่ในการประลองนั้นเมื่อเทวดาได้รับพลังพิเศษจากผู้สมัครเป้นพระเจ้า พวกเขาจะกลายเป็น นวเทวดา ซึ่งจะทำให้พลังพิเศษของเขาหลอมรวมกับเทวภัณฑ์ ทำให้ความสามารถแตกต่างจากปกติ (เช่น โรเบอร์โต้ สามารถสร้างเทวภัณฑ์ที่ยิงยังไงก็โดนถ้ารวมกับพลังเปลี่ยนอุดมคติให้เป็นจริง)

1. คุโรงาเนะ (กระสุนดำ)
   เทวภัณฑ์ประเภทปืนระดับหนึ่งดาวที่เป็นพื้นฐานของเทวดาทุกคน เทวภัณฑ์นิดนี้จะปล่อยกระสุนตรงๆใส่ฝ่ายตรงข้าม
2. ฮู้ด (โล่เกียรติภูมิ)
   เทวภัณฑ์ประเภทโล่ระดับสองดาวที่จะเรียกมือที่เป็นโล่มาคุ้มกันเจ้าของได้
3. แมช (หนึ่งเดียวในใต้หล้า)
   เทวภัณฑ์ประเภทกัดระดับสามดาว ที่จะโผล่ขึ้นมาอย่างรวดเร็วและกัดฝ่ายตรงข้าม เป็นเทวภัณฑ์ที่อุเอคิชอบใช้ในตอนแรกๆ
4. รัมมะ (ดาบผ่าปฐพี)
   เทวภัณฑ์ประเภทดาบระดับสี่ดาว ที่มีความคมถึงขนาดตัดทะลุชุดเกราะของโอนิได้อย่างสบายๆ
5. พิค (ขบวนร้อยภูติ)
   เทวภัณฑ์ประเภทรวมพลังจู่โจมระดับห้าดาว เป้นลักษณะแท่งลายที่จะดจมตีไปที่จุดจุดเดียว ซึ่งอุเอคิสามารถใช้พลิกแพลงได้หลายแบบ เช่น ไม้ค้ำถ่อ, สร้างทางเดิน
6. ไลก้า (ประกายอัสนี)
   เทวภัณฑ์ประเภทสเกตระดับหกดาว ที่จะทำให้ผู้ใช้เคลื่อนที่ได้ย่างรวดเร็ว แต่ข้อเสียคือจะกระโดดไม่ได้
7. กัลลิเวอร์ (นักเดินทาง)
   ทวภัณฑ์ประเภทกล่องระดับเจ็ดดาวที่จะขังศัตรูภายใน 0.5 วินาที ซึ่งคนที่อยู่ในกล่องจะโจมตีออกมาข้างนอกไม่ได้
8. นามิฮานะ (บุปผาคลื่น)
   เทวภัณฑ์ประเภทแส้ระดับแปดดาวใช้ฟาดฝ่ายตรงข้าม เป็นเทวภัณฑ์ที่มีความยืดหยุ่นและโค้งได้ เหมาะแก่การโจมตีแบบพลังแพลง
9. เซย์คู (พลังธรรมชาติ)
10. มาโอ (ราชามาร)

## [แก้] แหล่งข้อมูลอื่น

- ((ญี่ปุ่น)) เว็บไซต์อย่างเป็นทางการ (โชเน็นซันเดย์)
- ((ญี่ปุ่น)) เว็บไซต์อย่างเป็นทางการ (ทีวีโตเกียว)
- ((ญี่ปุ่น)) เว็บไซต์อย่างเป็นทางการ (เอเว็กซ์ โหมด)
- ((ญี่ปุ่น)) เว็บไซต์อย่างเป็นทางการ (สตูดิโอดีน)

| ผ่ากฎอลเวง เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ผ่ากฎอลเวง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9C/%E0%B9%88/%E0%B8%B2/%E0%B8%9C%E0%B9%88%E0%B8%B2%E0%B8%81%E0%B8%8E%E0%B8%AD%E0%B8%A5%E0%B9%80%E0%B8%A7%E0%B8%87.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชเน็น | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français
- 日本語